Двојно поголема побарувачка за огревно дрво, „Национални шуми“ бараат повисока цена
Семејства кои никогаш не користеле дрва за огрев, веќе сакаат да набават потребни кубици, а досегашните корисници најавиле двојно поголеми нарачки. Од македонски Национални шуми, пак, бараат дозвола од Владата за повисока цена на огревното дрво
Повисоки цени на огревното дрво, бараат Национални шуми од Владата. Во разговор за Гласот на Америка, в.д. директорот на претпријатието, вели: Цените не се променети од 2009 година. Според нивниот тарифник, метар кубен од дабово дрво за огрев е 2.900 денари. Барањето е цените да се зголемат за 20 отсто. Тие годинава планираат да произведат околу 400.000м3 огревно дрво, што е за 50.000м3 повеќе од лани. Но, годинава значително се зголемил и интересот на граѓаните да се греат на дрва. Сепак, првиот човек на Национални шуми, додава дека за претстојната грејна сезона ќе има доволно дрва. Од нивните складишта може секој да набави, но листата на чекање не е мала. Трендот на поскапување на дрвата, ја зголемил и дивата сеча. Шумо-чуварската служба речиси секој ден откривала дрвокрадци. Дивата сеча, како што објаснува Груевски, ја има низ целата држава. Недостатокот од работници им e уште еден загрижувачки момент. За пет години бројот на вработени во претпријатието се намалил за 400, а само годинава околу 150 лица од таму заминуваат во пензија. Груевски смета дека таквата состојба може да се надмине со пазарен пристап во работењето и во продажбата на дрвата. Голем удар во производството на дрвото имаа и ланските пожари. Според податоците на Национални шуми, изгореле 390.000м3 кубни дрва. Проценетата штета е околу седум милиони евра.